b'\n_START_ARTICLE_\nSPARK Makerlab MT\xc3\x9c\n_START_SECTION_\nOrganisatsiooni ajalugu\n_START_PARAGRAPH_\nSPARK Makerlab MT\xc3\x9c on startup-ettev\xc3\xb5tja Rein Lemberpuu ja v\xc3\xa4ikese kogukonna (Aleksander T\xc3\xb5nnisson, Tarvo Metspalu, Uku P\xc3\xbcttsepp, Martin Meisalu) poolt ellukutsutud huvikeskus. T\xc3\xa4psemalt on SPARK Makerlab maailmas laialdaselt leviva makerspace\'de kultuuri kehastus Tartus, \xc3\xbchena esimestest Eestis. Keskkonna loomist alustati 2016. aasta suvel, MT\xc3\x9c registreeriti 20. juulil ning ametlik avamine toimus 2017. aasta m\xc3\xa4rtsi l\xc3\xb5pus._NEWLINE_T\xc3\xb6\xc3\xb6koda koosneb 150 ruutmeetrist p\xc3\xb5randapinnast, millele lisandub 35 ruutmeetrine vabatahtlike ehitatud poolkorrus. \xc3\x9chiskasutuseks m\xc3\xb5eldud t\xc3\xb6\xc3\xb6riistad on enamjaolt saadud annetuste ja sponsorlepingute kaudu. Makerlabi \xc2\xa0m\xc3\xb6\xc3\xb6bel on vabatahtlike ehitatud. Praeguse maja poolt ehitatud kolme suure klaasakna ning ukse asemel olid ruumi lae l\xc3\xa4hedal kitsad klaasaknad(remondieelsed pildid galeriis). Maja poolt ehitati 2016. aasta l\xc3\xb5pus ja 2017. aasta alguses ka vaheseinad, mis eraldavad puu- ja metallituba, lisati uksed muude maja osade vahele ning paigaldati valgustus ja elekter. Kuni 2017. aasta alguseni saadi seni kogu elekter vaid \xc3\xbchest kilbist pikendusjuhtmete abil, sama aasta l\xc3\xb5puks paigaldati ka keskk\xc3\xbcte._NEWLINE_MT\xc3\x9c juhatusse kuulub Tarvo Metspalu, n\xc3\xb5ukogusse ettev\xc3\xb5tjad ja kaasasutajad Rein Lemberpuu, Aleksander T\xc3\xb5nnisson, Uku P\xc3\xbcttsepp ning partnerettev\xc3\xb5tte RCSnail omanik Rainer Paat.\n_START_SECTION_\nMis on makerspace\n_START_PARAGRAPH_\nMakerspace on ruum, kus on v\xc3\xb5imalik kohata insenere, leidureid, meisterdajaid ja kunstnikke, kellega \xc3\xbchiselt projekte ja ideid teoks teha. Lisaks saavad meistrid \xc3\xbcksteist abistada ning n\xc3\xb5uandeid jagada._NEWLINE_\'\'Maker\'\'-liikumine on nii USA-s kui Euroopas tuntud s\xc3\xb5na maker kaudu. Sellest l\xc3\xa4htuvalt tuntakse t\xc3\xb6\xc3\xb6kodasid makerspace\xe2\x80\x99ide ja makerlab\xe2\x80\x99ide nime all. Makerspace v\xc3\xb5imaldab inimestel kasutada t\xc3\xb6\xc3\xb6riistu, mis on muidu liiga kallid v\xc3\xb5i tavainimesele k\xc3\xa4ttesaamatud (3D-printerid, laserl\xc3\xb5ikur, CNC pink jne).\n_START_SECTION_\nEesm\xc3\xa4rk ja missioon\n_START_PARAGRAPH_\nSPARK Makerlab MT\xc3\x9c missioon on julgustada mitmekesist kogukonda p\xc3\xb5lvkondade\xc3\xbcleselt suhtlema, \xc3\xbchiselt looma, eksima, vigadest \xc3\xb5ppima ning oma oskusi teistele edasi andma. \xc2\xa0                                                                                                                  _NEWLINE_Organisatsiooni peamine eesm\xc3\xa4rk on lisaks missiooni j\xc3\xa4rgimisele kasvatada inimeste insenertehnilist, loomingulist ja ettev\xc3\xb5tlikku m\xc3\xb5ttelaadi. Sellega seoses panustatakse uue_NEWLINE_p\xc3\xb5lvkonna arengusse, et lisaks teoreetilistele teadmistele oskaksid inimesed enda m\xc3\xb5tteid nii f\xc3\xbc\xc3\xbcsilisel kui ka sotsiaalsel kujul eakaaslastele ja vanematele inimestele v\xc3\xa4ljendada. Nii kasvavad asjalikest noortest v\xc3\xa4lja eeskujud, kes annavad oma teadmisi j\xc3\xa4rgnevatel aastatel edasi. Teisis\xc3\xb5nu on SPARK Makerlabi eesm\xc3\xa4rk kasvatada uusi meistreid ja v\xc3\xa4\xc3\xa4rtustada inimese terviklikku arengut.\n_START_SECTION_\nAvalik t\xc3\xb6\xc3\xb6koda\n_START_PARAGRAPH_\nSPARK Makerlabi avaliku t\xc3\xb6\xc3\xb6koja funktsioon on MT\xc3\x9c alus ning Eestis elavdatud maker-liikumise kreedoks. Makerlabi liikmetel on v\xc3\xb5imalus kasutada t\xc3\xb6\xc3\xb6koda ja k\xc3\xb5iki seal olevaid t\xc3\xb6\xc3\xb6riistu. Lisaks saavad alustavad ettev\xc3\xb5tted kasutada Makerlabi t\xc3\xb6\xc3\xb6koda protot\xc3\xbc\xc3\xbcpide valmistamiseks. T\xc3\xb6\xc3\xb6kojas on olemas neli p\xc3\xb5hilist ala: puidu- ja metallit\xc3\xb6\xc3\xb6koda, elektroonikaala ja \xc3\xbcldala. Viimasel on olemas ka laserl\xc3\xb5ikur ja 3D-printerid. Elektroonikapiirkonna vahenditega toetab Makerlabi Rohde & Schwarz ning puidut\xc3\xb6\xc3\xb6koda on sisustatud mitmete BOSCHi toodetega. Makerlabis toimuvad ka tasuta \xc3\xbcritused, kus inimesed saavad koos juhendajaga parandada kodust kaasa v\xc3\xb5etud katkiseid asju v\xc3\xb5i meisterdada koos midagi huvitavat.\n_START_SECTION_\nT\xc3\xb6\xc3\xb6toad ja huviringid (Inseneeriakool)\n_START_PARAGRAPH_\nMakerlab pakub noortele tavaliste sporditrennide k\xc3\xb5rvale ka m\xc3\xb5tlemist n\xc3\xb5udvaid \xc3\xb5ppekavaga seotud t\xc3\xb6\xc3\xb6tubasid ja huviringe. Viimased taotlevad k\xc3\xa4elise tegevuse \xc2\xa0ja loovuse arengut, iseseisvat m\xc3\xb5tteviisi, initsiatiivi ja leiutamiskirge. Lisaks saavad Inseneeriakooli liikmed kasutada t\xc3\xb6\xc3\xb6koda koos vanematega Makerlabi lahtiolekuaegadel. Organisatsiooni meeskonda kuuluvad ka Rakett69 ja teadusteatri kogemusega juhendajad, kes saavad t\xc3\xb6\xc3\xb6koja kasutajaid vajadusel abistada.\n_START_SECTION_\nProjektid\n_START_PARAGRAPH_\nSPARK Makerlab on osalenud mitmetes suurtes projektides, millest suurimad on n\xc3\xa4iteks 2017.aasta Laulupeo kuju Tartu Vaim ehitamine. Kuju koos suure ekraaniga figureeris laulupeo rongk\xc3\xa4igu eesotsas. Makerlab l\xc3\xb5i ka Ajaloomuuseumi n\xc3\xa4ituse "Laste Vabariik" eksponaadi "Pere eelarve m\xc3\xa4ng". Lisaks ehitas Makerlab Kiek in de K\xc3\xb6kis toimunud n\xc3\xa4itusele ,,Puhas vesi. Tallinna veevarustuse lugu\xe2\x80\x99\xe2\x80\x99 veepuhastusseadme. SPARK Makerlabi meeskonna poolt on loodud ka Maria Metsalu etenduse ,,Mademoiselle x\'\' lavakujunduse tehniline pool. Ka Robolahingutest tuntud "Musi" on valminud Makerlabi t\xc3\xb6\xc3\xb6tajate k\xc3\xa4tet\xc3\xb6\xc3\xb6na._NEWLINE_Organisatsioon on loonud palju interaktiivseid eksponaate, mis panevad k\xc3\xbclastaja m\xc3\xb5tlema ja tegutsema.'